कैंप में स्वयंसेवकों को बताया अनुशासन का महत्व
सैनीआदर्श पीजी कालेज में चल रहे एनएसएस के सात दिवसीय शिविर का मंगलवार को समापन समारोह आयोजित किया गया।
काॅलेज प्रांगण में आयोजित हुए समारोह में मुख्य अतिथि समाजसेवी गौतम सेठी, विशिष्ट अतिथि सैनी आदर्श विद्या मंदिर शिक्षण संस्थान के मंत्री डॉ रामदयाल सैनी, शिक्षा समिति मंत्री केशव सैनी, बीईईओ संपत राम मीणा, बीएन जोशी राजकीय उच्च माध्यमिक स्कूल के प्रधानाचार्य अरविंद अवस्थी तथा अध्यक्षता आदर्श विद्या मंदिर शिक्षण संस्थान के अध्यक्ष भौरीलाल सैनी ने की। कार्यक्रम का शुभारंभ अतिथियों ने मां सरस्वती के समक्ष दीप जलाकर किया।
मुख्य अतिथि समाजसेवी सेठी ने स्वयंसेवकों को अनुशासन का महत्व बताया। बीईईओ ने एनएसएस के समाज से संबंधित महत्व स्पष्ट किया।
संस्थान के अध्यक्ष भौरीलाल सैनी ने शिक्षकों के ज्ञान को सांसारिक ज्ञान के साथ आत्म शांत करने के लिए प्रेरित किया। इस दौरान आयोजित हुई रंगोली प्रतियोगिता सांस्कृतिक कार्यक्रम भी आयोजित किए गए।
रंगोली प्रतियोगिता का निर्णय विशिष्ट अतिथि नगरपालिका उपाध्यक्ष मनोज जैमन मुख्य अतिथि द्वारा किया गया। रंगोली में प्रथम प्रीति एंड ग्रुप,द्वितीय अंजली एंड ग्रुप, तृतीय दिव्या एंड ग्रुप रहे। सांस्कृतिक कार्यक्रमों में प्रथम स्थान पर वागीशा अपूर्वा, द्वितीय आशिमा सेठी, तृतीय स्थान सरोज ग्रुप यादवीर ग्रुप रहे। इस दौरान कालेज प्राचार्य डॉ शंकरलाल सैनी, कार्यक्रम अधिकारी केके खंडेलवाल, आरती जैन ने भी विचार व्यक्त किए।
hin_Deva hin_Deva hin_Deva hin_Deva hin_Deva mai_Deva